# Apoštol

### Z Wikipédie

Da Vinciho Posledná večera. 12 apoštolov s Ježišom Kristom uprostred

Apoštol (gr. apostolos = posol) je termín používaný v Novom Zákone. Môže znamenať:

- Najbližších učeníkov Ježiša Krista, ktorých si sám osobitne povolal a neskôr vyslal do rôznych končín ohlasovať svoje učenie, aby mohli hlásať jeho účenie, robiť zázraky a zúcastiť sa na poslednom súde.
- Ježiš Kristus sa tiež sám nazýva Apoštolom, teda vyslancom Boha (List Hebrejom 3, 1).
- Pavol, apoštol pohanov, ktorého v rámci videnia povolal hlásať evanjelium sám Ježiš (nepatril k Dvanástim Apoštolom)
- všetkých tých, ktorých apoštoli vybrali, aby hlásali evanjelium.
- ľudí, ktorí hovoria o sebe, že sú apoštoli, a nie sú, to sú falošní apoštoli.
- všeobecne: posla; horlivého hlásateľa akejkoľvek idey

## [úprava] Dvanásti apoštoli

Apoštolov bolo dvanásť, všetci boli muži. Ich mená môžeme nájsť v Evanjeliu Sv. Matúša 10. 2-4, Evanjeliu Sv. Marka 3. 16-19 a Evanjeliu Sv. Lukáša 6.13-16. Nový Zákon apoštolov označuje aj ako Dvanástich:

- Šimon Peter (Kéfas), syn Jonáša, rybár z Betsaidy, prvý pápež
- Ondrej, Petrov brat, rybár z Betsaidy
- Jakub, Zebedejov syn
- Ján, Zebedejov syn, brat Jakuba
- Filip z Betsaidy
- Bartolomej - Natanael z Ptolemaidy
- Tomáš, zvaný Didymus, tiež „neveriaci“
- Matúš – Lévi, mýtnik
- Jakub, syn Alfejov
- Šimon Kananejský, zvaný tiež Horlivec
- Júda Tadeáš, Jakubov syn
- Judáš Iškariotský, Ježišov zradca.

Po Ježišovom odchode bolo prvoradou úlohou apoštolov učiť a pokrstiť všetky národy. Obraz apoštolského kolégia sa v myšlienkovom svete raného kresťanstva vytvára postupne. Číslo 12 má symbolický význam: naznačuje, že apoštoli sú zakladateľmi nového Izraela (pozostávajúceho z dvanástich kmeňov). Preto bolo potrebné po zrade apoštola Judáša, ktorý sa obesil, žrebom určiť za dvanásteho apoštola svätého Mateja (Skutky apoštolov 1.23 - 26).

## [úprava] Apoštoli v dejinách Cirkvi

Dvanásť apoštolov s Ježišom Kristom na ikone od Šimona Ušakova (1685).

Za nástupcov apoštolov, nie za apoštolov samotných, sú v katolíckej a pravoslávnej cirkvi považovaní biskupi. Apoštolskí otcovia, skupina autorov kresťanských spisov z 1. polovice 2. storočia, sa pokladajú za žiakov apoštolov a ako ich očití svedkovia, požívajú ich spisy veľkú autoritu.

V širšom zmysle sa za apoštolov považujú tiež tí, ktorí priniesli kresťanskú vieru niektorému národu alebo krajine, napríklad:

- Sv. Irenej z Lyonu (130 -- 200), apoštol Gálie
- Sv. Dionýzios (3. storočie), apoštol Frankov
- Sv. Gregor Thaumatúrgos (256 -- 331), apoštol Arménov
- Sv. Martin z Tours (338 -- 401), apoštol Gálie
- Sv. Patrik (373 -- 463), apoštol Írska
- Sv. Ninian (5. storočie), apoštol Piktov
- Sv. Columba (521 -- 597), apoštol Škótska
- Sv. Augustin z Canterbury († 604) -- apoštol Anglicka
- Sv. Bonifác (680 -- 775, apoštol Germánov
- Sv. Ansgar (801 -- 864), apoštol Škandinávie
- Sv. Cyril († 869 a Metod († 885), apoštoli Slovanov
- Sv. František Xaverský (1506 -- 1552), apoštol Ďalekého východu

Zdroj: "http://sk.wikipedia.org../../../a/p/o/Apo%C5%A1tol.html"

Kategórie: Dejiny kresťanstva | Kresťanskí predstavitelia | Svätci

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- العربية
- Български
- Brezhoneg
- Català
- Česky
- Dansk
- Deutsch
- Ελληνικά
- English
- Esperanto
- Español
- Eesti
- Suomi
- Français
- Furlan
- Galego
- עברית
- Hrvatski
- Magyar
- Italiano
- 日本語
- 한국어
- Latina
- Limburgs
- Lietuvių
- Македонски
- Nederlands
- ‪Norsk (nynorsk)‬
- Nouormand
- Polski
- Português
- Русский
- Slovenščina
- Српски / Srpski
- Svenska
- Türkçe
- Українська
- Tiếng Việt
- 中文